CELEX: 32012D1208(02)
Language: mt
Date: 2012-12-06 00:00:00
Title: Deċiżjoni tal-Kunsill tas- 6 ta’ Diċembru 2012 li tadotta l-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2012

8.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/3
            
         DEĊIŻJONI TAL-KUNSILL
   tas-6 ta’ Diċembru 2012
   li tadotta l-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2012
   2012/C 378/04
   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 314 tiegħu, flimkien mat-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1), kif l-aħħar emendat bir-Regolament (UE, Euratom) Nru 1081/2010 tal-Parlament Ewropew u tal-Kunsill tal-24 ta' Novembru 2010 (2), u b'mod partikolari l-Artikolu 37 tiegħu,
   Billi:
   
               —
            
            
               il-baġit tal-Unjoni għas-sena finanzjarja 2012 kien adottat definittivament fl-1 ta' Diċembru 2011 (3),
            
         
               —
            
            
               fil-25 ta' Ottubru 2012, il-Kummissjoni ppreżentat proposta li fiha l-abbozz ta' baġit emendatorju Nru 6 għall-baġit ġenerali għas-sena finanzjarja 2012,
            
         
               —
            
            
               minħabba li l-abbozz ta' baġit emendatorju Nru 6 għall-baġit ġenerali għall-2012 jeħtieġ li jiġi implimentat fis-sena finanzjarja 2012 għal raġunijiet ta' ġestjoni finanzjarja sana, huwa ġġustifikat li jitnaqqas il-perijodu ta' tmien ġimgħat stabbilit fl-Artikolu 4 tal-Protokoll Nru 1 dwar l-informazzjoni tal-Parlamenti Nazzjonali, kif ukoll il-perijodu ta' għaxart ijiem għat-tqegħid tal-punt fl-aġenda proviżorja tal-Kunsill, f'konformità mal-Artikolu 3(3) tar-Regoli ta' Proċedura tal-Kunsill,
            
         
               —
            
            
               Il-pożizzjoni tal-Kunsill tittieħed flimkien mal-adozzjoni tal-pożizzjoni tiegħu dwar l-abbozz ta' baġit tal-Unjoni Ewropea għas-sena finanzjarja 2013 u hija soġġetta għall-approvazzjoni tal-Parlament Ewropew tal-pożizzjoni msemmija l-aħħar,
            
         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2012 ġiet adottata fis-6 ta' Diċembru 2012.
   It-test sħiħ jista' jiġi kkonsultat jew jitniżżel minn fuq is-sit elettroniku tal-Kunsill: http://www.consilium.europa.eu/
   Din id-Deċiżjoni għandha tapplika mid-data tal-approvazzjoni tal-Parlament Ewropew tal-pożizzjoni tal-Kunsill dwar l-abbozz ta' baġit tal-Unjoni Ewropea għas-sena finanzjarja 2013.
   
      Magħmul fi Brussell, is-6 ta’ Diċembru 2012.
      
         
            Għall-Kunsill
         
         
            Il-President
         
         L. LOUCA
      
   
   
      (1)  ĠU L 248, 16.9.2002, p. 1, b'Corrigenda fil-ĠU L 25, 30.1.2003, p. 43 u fil-ĠU L 99, 14.4.2007, p. 18.
   
      (2)  ĠU L 311, 26.11.2010, p. 9.
   
      (3)  ĠU L 56, 29.2.2012, b'Corrigendum fil-ĠU L 79, 19.3.2012.